સૌરાષ્ટ્રભરના ૫૦૦થી વધુ સ્ટોન ક્રશર સંચાલકોની વર્ષોથી પડતર માગણીઓનો રાજય સરકારે કોઇ નિરાકરણ દિશામાં કાર્યવાહી કરી નથી. જેથી નારાજ સ્ટોન ક્રશર સંચાલકોએ રાજય સરકારને પોતાની જુની માગણીઓ ફરી દહોરાવી હતી. જેમાં છેલ્લા ૮ વર્ષથી નવી લીજ આપવાનુ બંધ કરેલ છે, વાહનોનું અસહ્ય ડિપોજીટ ભરી ફરી રજિસ્ટ્રેશન કરાવવા બાબત અને વહનોનું આર.ટી.ઓ. સાથે લિંક કરેલ હોવાથી પાસિંગ કરતા ઓછી રોયલ્ટી નિકળે છે. આ ઉપરાંત એન્વાયર ક્લીયરન્સ અને માઇનીંગ પ્લાન સરકાર દ્વારા ન મળતા હોવાથી રોયલ્ટી બંધ કરવામા આવે છે, ઓવરલોડ વાહનોમાં અસહ્ય દંડ, ખાડા માપી કરોડો ના ખોટા દંડ કરેલ છે તે રદ કરવા, જુદા જુદા ૧૫ થી વધુ વિભાગો દ્વારા વાહનો રોકી ખોટા દંડ કરવાની ધમકી આપવામાં આવે છે. દરમિયાન સ્ટોન ક્રશર સંચાલકોની એક જ ખાણ ખનિજ વિભાગને સતા આપવા બાબત મુખ્યમંત્રીને આવેદન આપ્યું છે.